زراعت اور کاشتکاروں کی فلاح و بہبود کی وزارت
غذائی اسکیموں میں تغذیہ بخش اناج
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں یہ اطلاع فراہم کی ہے کہ صحت اور خاندانی بہبود کی وزارت کے زیراہتمام فوڈ سیفٹی اینڈ اسٹینڈرڈز اتھارٹی آف انڈیا  اپنی پہل قدمی ایٹ رائٹ انڈیا کے ذریعے لوگوں کے مختلف طبقوں کو صحت مند اور متنوع غذا کے حصے کے طور پر موٹے اناجوں کو اپنی غذامیں شامل کرنے کو فروغ دے رہی ہے۔ ایف ایس ایس اے آئی نے موٹے اناجوں پر مبنی کھاناتیارکرنے کی ایک کتاب بھی تیار کی ہے جس کا نام ہے ، شری انّ کھانے تیارکرنے کی ترکیبیں – باوچی خانوں/کینٹین کے لیے ایک صحت مند مینو‘۔ اس کتاب میں مشرق، مغرب، شمال اور جنوب کے خطوں کی علاقائی مخصوص ترکیبیں شامل ہیں۔ شری انّ کو خواتین اور بچوں کی ترقی کی وزارت کے پوشن ابھیان کے تحت بھی شامل کیاگیاہے ۔اس کے علاوہ خوراک اور عوامی نظام تقسیم کی وزارت نے سرکاری نظام تقسیم کے طے شدہ نظام ، بچوں کی ترقی سے متعلق مربوط خدمات  اور دوپہرکے کھانے کے تحت شری انّ کی سرکاری خریداری کو بڑھانے کے لیے اپنے رہنما خطوط پر نظر ثانی کی ہے۔ وزارت نے ریاستی حکومتوں اور مرکز کے زیر انتظام علاقوں کو شری انّ کی سرکاری خریداری میں اضافہ کرنے کا بھی مشورہ دیا ہے۔ بین الاقوامی منڈی میں شری انّ کے فروغ کے لیے ایک ایکسپورٹ پروموشن فورم قائم کیا گیا ہے تاکہ ہندوستان سے شری انّ کی برآمدات کے فروغ، مارکیٹنگ اور ترقی کے عمل میں سہولت فراہم کی جا سکے۔
موٹے اناجوں کے بین الاقوامی سال - 2023 کے فروغ سے متعلق سرگرمیوں کے ایک حصے کے طور پر، زراعت اور کسانوں کی بہبود کی وزارت  ،ہندوستان کی جی 20 صدارت کے دوران شری انّ کو فروغ دے رہی ہے۔ شری انّ کی بین الاقوامی تجارتی میلہ اور، سورج کنڈ میلہ وغیرہ جیسی مختلف تقریبوں میں بھی نمائش کی جارہی ہے ۔ موٹے اناجوں کے بین الاقوامی سال کی مناسبت سے ایک اہم تقریب گلوبل ملیٹس  کانفرنس منعقدکی گئی تھی، جو 18 سے 19 مارچ 2023 تک آئی اے آر آئی پوسا کیمپس، نئی دہلی میں منعقد ہوئی۔ جس کا افتتاح وزیر اعظم جناب نریندرمودی نے کیاتھا۔ شری انّ کو مرکزی دھارے میں لانے کی کوششوں کے تسلسل میں، دہلی ہاٹ، آئی این اے، نئی دہلی میں ایک ’ملٹس ایکسپریئنس سنٹر ‘ کھولا گیا ہے جس کا مقصد شری انّ کے بارے میں بیداری پیدا کرنا اور عام لوگوں میں اسے اپنانے کی حوصلہ افزائی کرنا ہے۔ سرکاری ملازمین میں شری انّ کے استعمال کی حوصلہ افزائی کرنے کے لیے، تمام سرکاری دفاتر کو مشورہ دیا گیا ہے کہ وہ محکمہ جاتی تربیتوں/میٹنگوں اور محکمہ جاتی کینٹینوں میں شری انّ پر مبنی غذائی اشیاء شامل کریں۔ ایم اواے اینڈ ایف ڈبلیو نے مختلف وزارتوں/محکموں کو نیشنل ایگریکلچر کوآپریٹو مارکیٹنگ فیڈریشن آف انڈیا  کے ذریعے شری انّ کی غذائی مصنوعات کے لیے وینڈنگ مشینیں بھی نصب کی ہیں۔ شری انّ اور اس کی مصنوعات کو 10 ریاستوں کے 19 اضلاع میں ایک ضلع ایک مصنوعات  کے طور پر نشاندہی کی گئی ہے۔
اطلاعات و نشریات کی وزارت نے ڈی ڈی نیوز نیٹ ورک کے ذریعے موٹے اناجوں اورموٹے اناجوں کے بین الاقوامی سال2023  کے بارے میں بیداری مہم چلائی جس کے دوران اس نے ابھی سبھی بلیٹنوں اورپرائم ٹائم نیوزشوز میں مختلف تقریبات، خصوصی پروگراموں، زمینی کہانیوں، تمام خبرناموں میں انٹرویوز اور پرائم ٹائم نیوز شوز کوبراہ راست نشر کیا تھا۔ اس کے علاوہ، آکاشوانی کے اسٹیشنز زراعت اور کسانوں کی فلاح و بہبود کی وزارت کے تعاون سے‘‘کسان وانی’’اور ‘‘کسان کی بات’’ پروگرام نشر کر رہے ہیں۔ مزید برآں، انسانی خوراک میں موٹے اناجوں کے تغذیہ بخش فوائد ،خوراک کی یقینی فراہمی کو یقینی بنانے میں اس کے اہم کردار،مویشیوں کے لئے تغذیہ بخش چارے کے طورپر اس کے استعمال، آب وہواکے لئے سازگارکاشت کاری اور کسانوں کے لئے کم لاگت والی اورمنفعت بخش زراعت کے بارے میں نشانزد 97 اسٹیشنوں کے ذریعے مسلسل پروگرام نشر کیے جا رہے ہیں۔ اس کے ساتھ ساتھ آل انڈیاریڈیوکا نیوز سروسز ڈویژن ، نے بحث ومباحثہ اور انٹرویو پرمبنی پروگرام بھی تیار کیے ہیں تاکہ موٹے اناجوں کے فوائد کے بارے میں بیداری پیدا کی جاسکے ۔اوراس کے ساتھ ہی ریڈیو اور این ایس ڈی کے مختلف ڈیجیٹل پلیٹ فارمز پر بیداری کے مواد کی بھی بڑے پیمانے پر تشہیرکی جارہی ہے۔آکاشوانی سماچار یوٹیوب چینل پر موٹے اناجوں پر مبنی کھاناتیارکرنے کی مختلف ترکیبیں بھی اپ لوڈ کی گئی ہیں۔